**ZMLUVA O DIELO (návrh)**

Objednávateľ**: Obec Zemianske Sady**

Sídlo: Zemianske Sady 42, Zemianske Sady 42, 925 54 Zemianske Sady

IČO: 003066339

Zástupca vo veciach:

A/ zmluvných: Ing. Roman Súkeník, starosta

B/ technických: Ing. Roman Súkeník, starosta

Štatutárny zástupca: Ing. Roman Súkeník, starosta

(ďalej len „Objednávateľ“) na strane jednej

a

Zhotoviteľ: ............................... (obchodné meno)

Sídlo: ...............................

IČO: ...............................

DIČ: ...............................

IČ DPH: ...............................

Bankové spojenie: ...............................

IBAN: ...............................

Zastúpený: ...............................

Zapísaný: Spoločnosť zapísaná v ............................... Oddiel ................. vložka číslo

(ďalej len „Zhotoviteľ“) na strane druhej

uzatvárajú podľa § 536 a nasl. Obchodného zákonníka v znení neskorších predpisov túto

**zmluvu o dielo**:

1. **VÝCHODISKOVÉ ÚDAJE**
	1. Názov projektu:  **Odstránenie havarijného stavu sociálnych zariadení v budove Materskej školy**

 Názov verejného obstarávania: **Zemianske Sady, Odstránenie havarijného stavu sociálnych zariadení v budove Materskej školy**

Druh zákazky: **Stavebné práce**

* 1. Investor / Objednávateľ: **Obec Zemianske Sady**

Zmluvné strany, vedomé si svojich záväzkov obsiahnutých v tejto zmluve a s úmyslom byť touto zmluvou viazané, dohodli sa na nasledujúcom znení zmluvy:

1. **PREDMET PLNENIA ZMLUVY**
	1. Predmetom tejto zmluvy je v nadväznosti na hore uvedené východiskové údaje záväzok Zhotoviteľa vybudovať dielo **„Odstránenie havarijného stavu sociálnych zariadení v budove Materskej školy“** (ďalej len „dielo“).
	2. Zmluva sa realizuje podľa podmienok výzvy na predkladanie ponúk s názvom: **„Zemianske Sady, Odstránenie havarijného stavu sociálnych zariadení v budove Materskej školy“.**
	3. Objednávateľ sa zaväzuje predmet zmluvy prevziať a zaplatiť dohodnutú sumu podľa platobných podmienok dohodnutých v tejto zmluve.
	4. Zhotoviteľ potvrdzuje, že sa v plnom rozsahu zoznámil s rozsahom a povahou predmetu zmluvy, že sú mu známe technické, kvalitatívne a iné podmienky k realizácii a že disponuje takými kapacitami a odbornými znalosťami, ktoré sú k dielu v súlade s článkom 3. tejto zmluvy a prílohou č. 1 k tejto zmluve potrebné.
2. **ČAS A MIESTO PLNENIA ZMLUVY**
	1. Zhotoviteľ sa zaväzuje, že zrealizuje a dodá predmet zmluvy uvedený v článku 2 tejto zmluvy v lehote ukončenia prác najneskôr do 12.08.2019, odo dňa prevzatia staveniska.
	2. Termín plnenia obsahuje tzv. čistý čas priamej realizácie, je záväzný pre obe zmluvné strany. V prípade, ak dôjde k zdržaniu zo strany Objednávateľa vplyvom dokumentačnej, legislatívnej či technickej nepripravenosti, o túto dobu sa pomerne predlžuje doba plnenia. Obe strany berú na vedomie, že kvôli zdržaniu môže dôjsť k posunu termínu realizácie predmetu zmluvy podľa bode 3.1 tejto zmluvy.
	3. Miesto stavebných prác Základná škola s materskou školou Zemianske Sady bude riadne prevzaté Zhotoviteľom, za prítomnosti Objednávateľa, prípadne technického dozoru.
	4. Lehota na prevzatie miesta stavebných prác je 5 pracovných dní, ktoré začnú Zhotoviteľovi plynúť v deň doručenia písomnej informácie od Objednávateľa. Objednávateľovi vznikne nárok na vystavenie písomnej informácie a jej zaslanie Zhotoviteľovi v deň nasledujúci po dni v ktorom zmluva nadobudla účinnosť. Po prevzatí miesta stavebných prác zaháji Zhotoviteľ stavebné práce v súlade s podmienkami tejto zmluvy.
3. **VLASTNÍCKE PRÁVO NA ZHOTOVOVANÉ DIELO A NEBEZPEČENSTVO ŠKODY NA ŇOM**
	1. Vlastníctvo k realizovanému dielu a nebezpečenstvo škody na ňom upravuje obchodný zákonník.
4. **CENA A PLATOBNÉ PODMIENKY**
	1. Zhotoviteľ vykoná stavebné práce v rozsahu, kvalite a lehotách podľa tejto zmluvy. Dohodnutá zmluvná cena za vykonanie stavebných prác je stanovená v zložení:

Cena diela bez DPH: .............. EUR

DPH ... %: .............. EUR

Cena diela vrátane DPH: .............. EUR

(slovom .............................)

podľa prílohy č. 1 tejto zmluvy – štruktúrovaný rozpočet ceny vo formáte MS Excel. Cena sa dohodla v súlade s ustanoveniami zákona č.18/1996 Z. z. o cenách v platnom znení. Pri tvorbe a odsúhlasovaní cien, ako i pri riešení sporných otázok a nezrovnalostí sa vychádza záväzne z výsledkov vykonaného prieskumu trhu.

* 1. Všetky ceny sú uvádzané s DPH platnou v čase uzatvorenia zmluvy.
	2. V súlade so zákonom č.18/1996 Z. z. o cenách v platnom znení sa zmluvné strany dohodli na nasledovnom spôsobe, akým sa vytvorí cena naviac prác odsúhlasených Objednávateľom:
		1. Zhotoviteľ naviac práce a dodávky ocení podľa jednotkových cien uplatnených v prílohe č. 2 tejto zmluvy – štruktúrovaný rozpočet ceny vo formáte MS Excel.
		2. Práce a dodávky, ktorých jednotkové ceny sa nenachádzajú v prílohe č. 2 tejto zmluvy ocení Zhotoviteľ individuálnou kalkuláciou.
	3. V prípade porušenia ustanovení čl. 5 tejto zmluvy zo strany Zhotoviteľa nie je prípustné dohodnutú cenu diela meniť a náklady s tým spojené znáša Zhotoviteľ (v tomto prípade sa neuplatní § 549 Obchodného zákonníka).
	4. Úhrada ceny za stavebné práce bude realizovaná jednorazovo po ukončení a odovzdaní hotového diela bez zjavných chýb a nedorobkov. Stavebné práce budú potvrdené technickým dozorom Objednávateľa na súpise vykonaných prác, v ktorom bude uvedené množstvo merných jednotiek a ich ocenenie v súlade s objektovou a rozpočtovou skladbou. Ak má súpis prác vady, vráti ho Objednávateľ Zhotoviteľovi na prepracovanie.
	5. Faktúru Zhotoviteľ odošle Objednávateľovi do 10 (slovom desiatich) dní po ukončení a odovzdaní hotového diela a Objednávateľ je povinný ich zaplatiť do 30 (slovom tridsiatich) kalendárnych dní od prijatia faktúry.
	6. Úhradu ceny bude Objednávateľ hradiť na účet Zhotoviteľa vedený v ..................................., IBAN: ...................................., alebo na účet uvedený vo vystavených a Objednávateľovi predložených faktúrach.
1. **ZODPOVEDNOSŤ ZA VADY**
	1. Zhotoviteľ zodpovedá za to, že stavebné práce v zmysle predmetu zmluvy sú vykonané riadne v súlade s touto zmluvou a počas záručnej doby budú mať vlastnosti dohodnuté v zmluve.
	2. Zhotoviteľ sa zaväzuje dodať predmet zmluvy, uvedený v článku 3 tejto zmluvy v súlade s projektovou dokumentáciou a Slovenskými technickými normami alebo zahraničnými normami, ktorými sa prevzali európske normy, vzťahujúci sa na predmet plnenia a na stavebnú časť zhotoveného diela poskytuje, v zmysle § 12 ods. l písm. b) bod 4. zákona o verejných prácach záruku päť rokov od jeho odovzdania Objednávateľovi, o čom sa spíše zápisnica. Záručná doba na technologické zariadenia bude rešpektovať záručnú dobu danú výrobcom.
	3. Záruka začína plynúť dňom odovzdania stavby, pokiaľ bola odovzdaná bez závad a nedorobkov. Plynutie záručnej doby sa preruší dňom uplatnenia práva Objednávateľa na odstránenie vád doručením reklamácie.
	4. Vady diela, uvedené v zápisnici o odovzdaní a prevzatí diela, strany nepovažujú za konečnú možnosť reklamácie zjavných vád zo strany Objednávateľa a odovzdanie diela sa nepovažuje za prehliadku diela Objednávateľom v zmysle ustanovenia § 562 Obchodného zákonníka. Objednávateľ môže zjavné vady písomne reklamovať do 15 dní po prevzatí diela.
	5. Ak Zhotoviteľ neodstráni vady a nedorobky v dohodnutej lehote, má právo ich odstrániť Objednávateľ na náklady Zhotoviteľa.
	6. Materiály, stavebné diely a výrobky, ktoré nezodpovedajú zmluve a požadovaným skúškam, musí Zhotoviteľ na vlastné náklady odstrániť a nahradiť bezchybnými.
	7. Objednávateľ je povinný umožniť Zhotoviteľovi prístup do priestorov, kde sa majú vady diela, zistené počas záručnej doby, odstraňovať.
	8. Reklamácia vád bude vykonaná písomne. Zhotoviteľ je povinný na reklamáciu reagovať do piatich pracovných dní a dohodnúť s Objednávateľom spôsob a primeranú lehotu odstránenia vád. Havarijné stavy je povinný Zhotoviteľ odstrániť bezodkladne po ich nahlásení Objednávateľom. Odstránenie oprávnene reklamovaných vád Zhotoviteľ vykoná na svoje vlastné náklady.
2. **ODOVZDANIE A PREVZATIE STAVEBNÝCH PRÁC**
	1. Po vykonaní diela (ukončenia realizácie stavebných prác) vyzve Zhotoviteľ Objednávateľa písomne 10 (slovom desať) dní vopred na ich odovzdanie a prevzatie v mieste plnenia.
	2. Tri dni pred začatím preberania diela odovzdá Zhotoviteľ Objednávateľovi kompletnú dodávateľskú dokumentáciu potrebnú k odovzdaniu a prebratiu hotového diela. Bez týchto náležitostí Objednávateľ k preberaciemu konaniu nepristúpi.
	3. O priebehu a výsledku odovzdávacieho konania, spíšu zmluvné strany zápisnicu – preberací protokol, v závere ktorej Objednávateľ výslovne uvedie, či vykonané dielo preberá alebo nepreberá z dôvodov nedodržania požiadaviek uvedených v projektovej dokumentácii podľa článku 3, ods. 3.3 tejto zmluvy.
	4. Súčasťou priebehu a výsledku odovzdávacieho konania je stavebný denník, kde Zhotoviteľ je povinný riadne zapisovať všetky udalosti a Objednávateľ alebo technický dozor je povinný sledovať denník a pripojiť vlastné stanovisko.
3. **Spolupôsobenie objednávateľa a zhotoviteľa**
	1. Zhotoviteľ vykonáva činnosti, spojené s predmetom diela na vlastnú zodpovednosť podľa zmluvy, pričom rešpektuje technické špecifikácie a právne predpisy.
	2. Objednávateľ odovzdá zápisnične Zhotoviteľovi stavenisko v zmysle článku 3 ods. 3.3 tejto zmluvy.
	3. Zhotoviteľ je povinný v zmysle § 46d stavebného zákona od prevzatia staveniska viesť stavebný denník. Do stavebného denníka s dvomi prepismi sa zapíšu všetky skutočnosti, vyplývajúce z tejto zmluvy.
	4. Objednávateľ bude vykonávať technický dozor nad realizáciou diela a nad dodržiavaním zmluvných podmienok.
	5. Objednávateľ je povinný sledovať obsah stavebného denníka minimálne raz týždenne a k zápisom pripojiť svoje stanovisko. Ak technický dozor so záznamom Zhotoviteľa nesúhlasí, je povinný pripojiť k zápisu svoje vyjadrenie.
	6. Okrem zástupcov Zhotoviteľa a Objednávateľa môžu do stavebného denníka vykonávať záznamy poverení zástupcovia Objednávateľa, projektanta, príslušné orgány štátnej správy a štátneho stavebného dohľadu.
	7. Objednávateľ je oprávnený usmerňovať a koordinovať Zhotoviteľa počas realizácie diela.
	8. Zápisy v stavebnom denníku sa nepovažujú za zmenu zmluvy. Tie záznamy v stavebnom denníku, ktoré majú vplyv na rozsah prác, cenu diela, čas plnenia, prípadne ďalšie záväzky dohodnuté v tejto zmluve, budú slúžiť ako podklad pre vypracovanie písomného  dodatku k zmluve.
	9. Zhotoviteľ zodpovedá za ochranu priestoru staveniska, za jeho zabezpečenie a za škody vzniknuté porušením svojich povinností podľa § 373 až 386 Obchodného zákonníka.
	10. Zhotoviteľ pri realizácii predmetu zmluvy je povinný dodržiavať predpisy a opatrenia na zabezpečenie bezpečnosti a ochrany zdravia všetkých osôb v danom objekte.
	11. Zhotoviteľ pri realizácii predmetu zmluvy je povinný dodržiavať predpisy a aj protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.
	12. Zhotoviteľ bude vzniknutý odpad likvidovať podľa druhu v zmysle zákona č. 79/2015 Z. z. o odpadoch a o zmene a doplnení niektorých zákonov, v znení neskorších predpisov.
	13. Objednávateľ je oprávnený skontrolovať všetky časti diela, ktoré budú v ďalšom postupe  zakryté alebo sa stanú neprístupnými. Na ich kontrolu vyzve Zhotoviteľ  technický dozor najmenej tri pracovné dni vopred, v opačnom prípade bude znášať náklady, spojené s dodatočnou kontrolou podľa ustanovenia § 553 ods. 2 a ods. 3 Obchodného zákonníka.
	14. Zhotoviteľ vyzve technický dozor písomne päť dní vopred na účasť pri vykonávaní stanovených skúšok.
	15. Pre sledovanie postupu výstavby bude Objednávateľ jeden raz týždenne organizovať na stavbe kontrolné dni, na ktoré bude pozývať účastníkov výstavby, vyhotovovať zápisy o ich priebehu a posielať ich účastníkom kontrolných dní.
	16. Zhotoviteľ bude zabezpečovať pri realizácii prác na stavenisku všeobecné zásady týkajúce sa bezpečnosti a ochrany zdravia pri práci podľa zákona č. 396/2006 Zb. Nariadenia vlády SR o minimálnych bezpečnostných a zdravotných požiadavkách na stavenisku.
	17. V prípade, že Zhotoviteľ časť predmetu zmluvy bude realizovať subdodávateľmi predloží ich zoznam Objednávateľovi do 15 dní od podpísania zmluvy vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
4. **ZMLUVNÉ POKUTY**

Zmluvné strany sa dohodli na týchto pokutách a sankciách:

* 1. V prípade, že Zhotoviteľ nedodrží termíny plnenia dohodnuté v tejto zmluve, uhradí Objednávateľovi zmluvnú pokutu vo výške 0,02 % z celkovej ceny diela za každý deň omeškania.
	2. V prípade omeškania Objednávateľa s platením faktúry uhradí Objednávateľ Zhotoviteľovi zmluvnú pokutu vo výške 0,02 % z nezaplatenej sumy za každý deň omeškania.
	3. Zmluvné pokuty a sankcie dohodnuté v tejto zmluve uhrádza povinná strana, nezávisle od toho, či a v akej výške vznikne druhej strane škoda porušením povinností, ktorú možno vymáhať samostatne.
1. **ODSTÚPENIE OD ZmLUVY**
	1. Objednávateľ môže od zmluvy odstúpiť, najmä ak:

a) Zhotoviteľ poruší svoje povinnosti vyplývajúce z tejto zmluvy takým spôsobom, ktorý neumožňuje vecnú a časovú realizáciu prác,

b) Zhotoviteľ porušuje svoje povinnosti vyplývajúce z tejto zmluvy opakovane alebo úmyselne,

c) Zhotoviteľ je v omeškaní so začatím plnenia tejto zmluvy viac ako 14 dní odo dňa odovzdania staveniska,

* 1. Odstúpenie je účinné dňom doručenia oznámenia o odstúpení.
1. **VŠEOBECNÉ A ZÁVEREČNÉ USTANOVENIA**
	1. Zmluvné strany sú povinné riadne a včas plniť povinnosti im vyplývajúce z tejto zmluvy.
	2. Zmluvné strany sa zaväzujú, že budú zachovávať obchodné tajomstvo a nepoužijú tieto informácie na iné zmluvné účely.
	3. Zmluvné strany zhodne prehlasujú, že došlo k dohode o celom obsahu zmluvy.
	4. Zmluva nadobúda platnosť dňom podpisu oboma zmluvnými stranami.
	5. Pokiaľ Zhotoviteľ využije na plnenie predmetu zmluvy subdodávateľa, v prípade zmeny subdodávateľa počas trvania tejto zmluvy, je Zhotoviteľ povinný najneskôr v deň, v ktorom má zmena subdodávateľa nastať, oznámiť Objednávateľovi zmenu subdodávateľa a v tomto oznámení uviesť minimálne nasledovné informácie:
	6. podiel zákazky, ktorý má v úmysle zadať tretím osobám,
	7. navrhovaných subdodávateľov,
	8. predmety subdodávok a
	9. čestné vyhlásenie, že nový subdodávateľ spĺňa podmienky podľa § 32 ods. 1 písm. e) zákona o verejnom obstarávaní, a že je zapísaný v registri partnerov verejného sektora (ak bude relevantné).
	10. Táto zmluva nadobúda účinnosť po naplnení povinnosti v zmysle § 47a ods.1 Občianskeho zákonníka, teda účinnosť táto zmluva nadobudne dňom nasledujúcim po dni jej zverejnenia.
	11. Meniť alebo dopĺňať text tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán a to za dodržania podmienok podľa § 18 zákona o verejnom obstarávaní.
	12. V ostatných otázkach neupravených touto zmluvou platia predovšetkým ustanovenia Obchodného zákonníka, najmä o zmluve o diele.
	13. Zmluva je vyhotovená v 2 rovnopisoch, z ktorých má každý povahu originálu. Objednávateľ obdrží 1 vyhotovenia a 1 vyhotovenia prináležia Zhotoviteľovi.

V Zemianskych Sadoch, dňa ........................

Za Objednávateľa: Za Zhotoviteľa:

......................................... .....................................

Ing. Roman Súkeník .....................................

 starosta .....................................

 Obec Zemianske Sady

**Prílohy:**

1. Štruktúrovaný rozpočet ceny